ai4bharat/Pralekha huggingface dataset:
பெருநிறுவனங்கள் விவகாரங்கள் அமைச்சகம்
சிறிய நிறுவனங்களின் மூலதன வரையறையை மாற்றியமைத்தது மத்திய பெரு நிறுவன விவகாரங்கள் அமைச்சகம்
பெரு நிறுவனங்கள், எளிதான வர்த்தகத்தை மேற்கொள்ளவும் எளிதான வாழ்வுக்கு வகை செய்யவும் அண்மைக் காலங்களில் மத்திய பெரு நிறுவன விவகாரங்கள் அமைச்சகம் பல்வேறு நடவடிக்கைகளை மேற்கொண்டு வருகிறது. நிறுவனச் சட்டம், 2013 மற்றும் வரையறுக்கப்பட்ட பொறுப்பு கூட்டுத்தொழில் சட்டம், 2008 ஆகியவற்றின் பல்வேறு விதிகளை குற்றமற்றதாக்குதல், புத்தொழில் நிறுவனங்களை துரிதமாக இணைப்பது, ஒரு நபர் நிறுவனங்களை ஒருங்கிணைப்பதை ஊக்குவித்தல் போன்றவை இதில் அடங்கும். முன்னதாக, நிறுவனங்கள் சட்டம், 2013-இன் கீழ் சிறு நிறுவனங்கள் என்பதற்கான வரையறை மாற்றியமைக்கப்பட்டு, இது போன்ற நிறுவனங்களுக்கு ரூ. 5 லட்சம் என்ற மூலதன வரையறை, ரூ. 2 கோடியாகவும், ரூ. 2 கோடி என்ற விற்றுமுதல் வரையறை, ரூ. 20 கோடியாகவும் மாற்றியமைக்கப்பட்டது. இந்த வரையறை இப்போது மீண்டும் மாற்றியமைக்கப்பட்டுள்ளது. இதன்படி, ரூ. 2 கோடி என்ற மூலதன வரையறை, ரூ. 4 கோடியாகவும், ரூ. 20 கோடி என்ற விற்றுமுதல் வரையறை, ரூ. 40 கோடியாகவும் மாற்றியமைக்கப்பட்டுள்ளது.
லட்சக்கணக்கான குடிமக்களின் தொழில்முனைவு லட்சியங்களையும், புதிய கண்டுபிடிப்பு திறன்களையும் சிறிய நிறுவனங்கள் பிரதிபலிப்பதோடு, வளர்ச்சியிலும் வேலை வாய்ப்பு உருவாக்கத்திலும் கணிசமான பங்களிப்பை வழங்குகின்றன. சட்டத்தின்படி செயல்படும் நிறுவனங்களுக்கு மிகவும் சாதகமான வணிக சூழலை உருவாக்கும் நடவடிக்கைகளை மேற்கொள்வதில் அரசு தொடர்ந்து உறுதிபூண்டுள்ளது.
இது சம்பந்தமாக மத்திய பெருநிறுவன விவகாரங்கள் அமைச்சகத்தின் அறிவிக்கை https://www.mca.gov.in/bin/dms/getdocument?mds=tiMs9IFJ8xuPm%252B%252Foxc6fUw%253D%253D&type=open என்ற அமைச்சகத்தின் இணையதள பக்கத்தில் வெளியிடப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1859699
ஊரக வளர்ச்சி அமைச்சகம்
ஊரக மேம்பாட்டு அமைச்சகத்தின் பெயரில் அதன் கீழ் உள்ள ‘தேசிய ஊரக மேம்பாட்டு இயக்கத்தின்’ மூலம் ஆள்சேர்ப்பு நடப்பதாக கூறப்படும் மோசடி அறிவிப்பு குறித்து பொதுமக்கள் எச்சரிக்கப்பட்டுள்ளனர்
மத்திய ஊரக மேம்பாட்டு அமைச்சகத்தின் பெயரில் ஆள்சேர்ப்பு நடப்பதாக, அமைப்பு ஒன்று மோசடித்தனமாக கூறியிருப்பது குறித்து பொதுமக்களின் கவனத்தை ஊரக மேம்பாட்டு அமைச்சகம் ஈர்க்க விரும்புகிறது.
தேசிய ஊரக வாழ்வாதார இயக்கம், என்டிசிசி – II, 7வது தளம், ஜெய்சிங் சாலை, புதுதில்லி – 110 001 என்ற முகவரியில் தேசிய ஊரக மேம்பாட்டு இயக்கம் தனது அலுவலகத்தைக் கொண்டுள்ளது.
மாறாக இந்த மோசடி அமைப்பு கூறியிருப்பது போல் 12, லோதிசாலை, 110 003 மற்றும் தொடர்பு எண் 83759 99665 என்பது மத்திய ஊரக மேம்பாட்டு அமைச்சகத்தின் கீழ் இல்லை.
தேசிய ஊரக மேம்பாட்டு இயக்கம், ஆள் சேர்ப்பு நடவடிக்கையை மேற்கொள்ளவில்லை என்று ஊரக மேம்பாட்டு அமைச்சகம் பொதுமக்களை அறிவுறுத்தியுள்ளது.
மேலும் ஊரக மேம்பாட்டு அமைச்சகம் தனது ஆள் சேர்ப்பு நடைமுறைகளுக்கோ அல்லது பிறவற்றுக்கோ கட்டணம் எதையும் வசூலிப்பதில்லை, அல்லது விண்ணப்பதாரர்களின் வங்கிக் கணக்குகள் பற்றிய தகவல்களை கோருவதில்லை என்றும் தெரிவிக்கப்பட்டுள்ளது.
----
(Visitor Counter : 193
பிரதமர் அலுவலகம்
வேளாண்மை மசோதாக்கள் நாடாளுமன்றத்தில் நிறைவேறியதற்கு விவசாயிகளுக்கு பிரதமர் வாழ்த்து
வேளாண்மை மசோதாக்கள் நாடாளுமன்றத்தில் நிறைவேறியதற்கு விவசாயிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார். இந்திய வேளாண்மைத் துறை வரலாற்றில் இது திருப்புமுனை தருணமாக அமைந்துள்ளது என்று பிரதமர் கூறியுள்ளார்.
இதுதொடர்பாக பிரதமர் ட்விட்டரில் பதிவுகள் வெளியிட்டுள்ளார். ``இந்திய வேளாண்மைத் துறையின் வரலாற்றில் திருப்புமுனை தருணம்! முக்கிய மசோதாக்கள் நாடாளுமன்றத்தில் நிறைவேறியது குறித்து, கடின உழைப்பாளிகளான விவசாயிகளுக்குப் பாராட்டுகள். இந்த மசோதாக்கள் நிறைவேறியதால் வேளாண்மைத் துறையில் முழுமையான நிலைமாற்றங்கள் ஏற்படுவது உறுதி செய்யப்படுவதுடன், கோடிக்கணக்கான விவசாயிகளுக்கு அதிகாரம் கிடைக்கச் செய்யப்படும்
பல தசாப்த காலங்களாக இந்திய விவசாயிகள் பல்வேறு கட்டுப்பாடுகளுக்கு உட்பட்டு செயல்பட வேண்டியிருந்தது, இடைத்தரகர்களால் ஏமாற்றப்பட்டனர். நாடாளுமன்றத்தில் நிறைவேற்றப் பட்டுள்ள மசோதாக்கள் மூலம் இதுபோன்ற எதிர்மறை சூழல்களில் இருந்து விவசாயிகள் விடுதலை பெறுவார்கள். விவசாயிகளின் வருமானத்தை இரட்டிப்பாக ஆக்கும் முயற்சிகளுக்கு இந்த மசோதாக்கள் புதிய உந்துதலைக் கொடுக்கும். அவர்களுக்கு அதிக வளமை கிடைப்பது உறுதி செய்யப்படும்.
கடுமையாக உழைக்கும் விவசாயிகளுக்கு உதவியாக நவீன தொழில்நுட்பம் தேவைப்படுகிறது. இப்போது இந்த மசோதாக்கள் நிறைவேற்றப் பட்டிருப்பதன் மூலம், உற்பத்தியைப் பெருக்கும் மற்றும் நல்ல விளைச்சலைத் தரும் வகையிலான எதிர்கால தேவைகளைப் பூர்த்தி செய்யும் வகையிலான தொழில்நுட்ப வசதிகள் எளிதில் கிடைக்கும். இது வரவேற்புக்குரிய ஒரு படிநிலை.
நான் இதை முன்பு கூறியிருக்கிறேன், மீண்டும் ஒரு முறை கூறுகிறேன்:
குறைந்தபட்ச ஆதரவு விலை நடைமுறை தொடரும். அரசுக் கொள்முதல் தொடரும். நம் விவசாயிகளுக்கு சேவை செய்யவே நாங்கள் இருக்கிறோம். அவர்களுக்கு ஆதரவான எல்லாவற்றையும் நாங்கள் செய்வோம். வரக்கூடிய தலைமுறைகளில் அவர்களுக்கு நல்ல வாழ்க்கை கிடைப்பதை உறுதி செய்யத் தேவையான அனைத்தையும் செய்வோம்'' என்று பிரதமர் கூறியுள்ளார்.
(
பிரதமர் அலுவலகம்
உஸ்தாத் பிஸ்மில்லா கான் விருது பெற்ற இளம் கலைஞர்களுக்கு பிரதமர் வாழ்த்து
உஸ்தாத் பிஸ்மில்லா கான் யுவ விருதுகளைப் பெற்றுள்ள திறமைமிக்க இளைஞர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சங்கீத நாடக அகாடமியின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"உஸ்தாத் பிஸ்மில்லா கான் யுவ விருதுகளைப் பெற்ற திறமையான இளைஞர்களுக்கு பாராட்டுக்கள். அவர்களின் எதிர்கால முயற்சிகளுக்கு வாழ்த்துக்கள். வரும் காலங்களில் இந்திய கலாச்சாரத்தையும் இசையையும் அவர்கள் பிரபலப்படுத்தட்டும்."
வணிகம் மற்றும் தொழில்துறை அமைச்சகம்
2020 ஆகஸ்ட் மாதத்திற்கான நாட்டின் மொத்த விலை குறியீட்டு எண்கள்
நாட்டின் 2020, ஆகஸ்ட் மாதத்திற்கான மொத்த விலை குறியீட்டு எண்களை மற்றும் ஜூன் மாதத்திற்கான மொத்த விலை குறியீட்டு எண்களை மத்திய தொழில் மற்றும் உள்நாட்டு வர்த்தக வளர்ச்சி துறையின் பொருளார ஆலோசகர் அலுவலகம் வெளியிட்டுள்ளது.
மொத்தவிலை குறியீட்டு எண்களின்  தற்காலிக பட்டியல் ஒவ்வொரு மாதம் 14ம் தேதி அல்லது அதற்கு அடுத்த நாள் வெளியிடப்படுகிறது. அடுத்த 10 வாரங்களுக்கப்பின் இறுதி செய்யப்பட்ட மொத்தவிலை குறியீட்டு எண்கள் வெளியிடப்படும்.
பணவீக்கம்
மாதாந்திர WPI- ஐ அடிப்படையில் ஆண்டு பணவீக்க விகிதம் ஆகஸ்ட் மாதத்தில் 0.16%  என்ற அளவில் இருந்தது. இது கடந்தாண்டு இதே காலத்தில் 1.17%-மாக இருந்தது.
பல பொருட்களின் மொத்த விலை குறியீடுகளின் பட்டியலை கீழ்கண்ட இணைப்பில் பார்க்கவும்: https://pib.gov.in/PressReleasePage.aspx?PRID=1653939 –
------
(Visitor Counter : 115
அறிவியல் மற்றும் தொழில்நுட்பத்துறை
மத்திய இணையமைச்சர் டாக்டர் ஜிதேந்திர சிங் 6 நாள் அரசு முறைப் பயணமாக லண்டன் புறப்பட்டு சென்றார்: பிரிட்டன் அமைச்சர்கள், இந்திய சமூதாயத்தினர், ஸ்டார்ட் அப் நிறுவன பிரதிநிதிகள் மற்றும் கல்வியாளர்களுடன் பேச்சு நடத்தவுள்ளார்
மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் 6 நாள் அரசு முறைப் பயணமாக இன்று  லண்டன் புறப்பட்டுச் சென்றார். அங்கு பிரிட்டன் அமைச்சர்கள், இந்திய சமூதாயத்தினர், ஸ்டார்ட் அப் நிறுவன பிரதிநிதிகள் மற்றும் கல்வியாளர்களுடன் அவர் பேச்சு நடத்தவுள்ளார்.
இங்கிலாந்தின் புதிய பிரதமராக திரு ரிஷி சுனக் பதவியேற்ற பின்னர் மேற்கொள்ளப்படும் இந்தப் பயணம் முக்கியத்துவம் வாய்ந்ததாக கருதப்படுகிறது. இங்கிலாந்தின் அறிவியல், ஆராய்ச்சி மற்றும் புதுமைக் கண்டுபிடிப்புகளுக்கான அமைச்சர் திரு ஜார்ஜ் வில்லியம் ஃப்ரிமன், மத்திய கிழக்கு, வடக்கு ஆப்ரிக்கா, தெற்காசிய நாடுகளுக்கான இங்கிலாந்தின் வெளியுறவு அமைச்சர் திரு லார்டு அகமது ஆகியோருடன் திரு ஜிதேந்திர சிங் பேச்சு நடத்தவுள்ளார்.
ரோல்ஸ் ராய்ஸ் வாகன உற்பத்தி நிறுவன பிரதிநிதிகளுடனான கூட்டம் மற்றும் இங்கிலாந்து அறிவியல் புதுமைக் கண்டுபிடிப்பு கவுன்சில் கூட்டம் ஆகியவற்றிலும் அமைச்சர் பங்கேற்க உள்ளார். ஆக்ஸ்போர்டு பல்கலைக்கழகம், சர்ரே பல்கலைக்கழகம், லண்டன் இம்பீரியல் கல்லூரி, கேம்பிரிட்ஜ் பல்கலைக்கழகம் உள்ளிட்ட புகழ்பெற்ற கல்வி நிறுவனங்களுக்கும் அமைச்சர் செல்ல உள்ளார். இங்கிலாந்தின் முன்னணி அறிவியல் ஆராய்ச்சி மையங்களுக்கும் அவர் செல்லவுள்ளார்.
இந்திய சமுதாயத்தினர் மற்றும் இங்கிலாந்தில் படிக்கும் இந்திய மாணவர்களுடன் டாக்டர் ஜிதேந்திர சிங் கலந்துரையாட உள்ளார்.
பாதுகாப்பு அமைச்சகம்
டார்பிடோவை ஏவ உதவும் சூப்பர்சானிக் ஏவுகணையான ஸ்மார்ட் சோதனை வெற்றி
டார்பிடோவை ஏவ உதவும் சூப்பர்சானிக் ஏவுகணை  ஓடிசா கடலை ஒட்டிய வீலர் தீவில் 2020 அக்டோபர் 5ம் தேதி 11.45-மணிக்கு வெற்றிகரமாக சோதனை செய்யப்பட்டது. வேகக் குறைப்பு மெக்கானிசத்தை நிலை நிறுத்துதல், டார்பிடோவை வெளிதள்ளுதல், மூக்கு கூம்பு பிரிதல்,ஏவுகணை விமானத்தின் வரம்பு மற்றும்உயரம் வரை உள்ளிட்ட அனைத்து இயக்க நோக்கங்களும் கச்சிதமாக நிறைவேற்றப்பட்டது.
கடற்பகுதியை ஒட்டி உள்ள கண்காணிப்பு நிலையங்கள் மற்றும் கீழ்நிலை கப்பல்கள் உள்ளிட்ட டெலிமெட்ரி நிலையங்கள் அனைத்து நிகழ்வுகளையும் கண்காணித்தன.
நீர்மூழ்கி எதிர்ப்பு போர் செயல்பாடுகளுக்கான குறைந்த எடை கொண்ட நீர்மூழ்கி எதிர்ப்பு டார்பிடோ முறையை டார்பிடோவின் இலக்கைத் தாண்டியும் ஏவ உதவும் ஏவுகணை ஸ்மார்ட் ஆகும். நீழ்மூழ்கி எதிர்ப்பு போர் திறன்களை நிறுவுவதில் இந்த ஏவுகணை சோதனையும், செயல்விளக்கமும் குறிப்பிடத்தக்க ஒன்றாக திகழ்கிறது.
ஸ்மார்ட் ஏவுகணைக்குத் தேவையான தொழில்நுட்பங்களை விசாகபட்டிணத்தில் உள்ள எஸ்டிஎல், ஆக்ராவில் உள்ள ஏடிஆர்டிஇ, ஐதராபாத்தில் உள்ள ஆர்சிஐ மற்றும் டிஆர்டிஎல் உள்ளிட்ட ராணுவ ஆராய்ச்சி மற்றும் வளர்ச்சி மையத்தின் ஆய்வகங்களும் முன்னெடுத்தன.
இந்த முக்கியமான சாதனைகளுக்காக பாதுகாப்புத்துறை அமைச்சர் திரு.ராஜ்நாத் சிங் டிஆர்டிஓ விஞ்ஞானிகளுக்கு வாழ்த்துத் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661707
நிதி அமைச்சகம்
ஐக்கிய நாடுகள் மேம்பாட்டுத் திட்டத்தின் ஒத்துழைப்புடன் பொருளாதார விவகாரத்துறை நீடித்த நிதி ஒத்துழைப்பு ஆலோசனை தொடக்கம்
மத்திய நிதி அமைச்சகத்தின், பொருளாதார விவகாரத்துறை ஐக்கிய நாடுகள் மேம்பாட்டுத் திட்டம் யுஎன்டிபி-யின் ஒத்துழைப்புடன் நீடித்த நிதி ஒத்துழைப்பு ஆலோசனையை ஆகஸ்ட் 26-ஆம்தேதி தொடங்கியது. இந்த ஆலோசனை மெய்நிகர் தளத்தில் 26, 27, 28 ஆகிய நாட்களில் நடைபெற்றது. நீடித்த நிதியின் சில முக்கிய அம்சங்கள் குறித்து இக்கூட்டத்தில் விவாதிக்கப்பட்டது.
இந்தியாவில் நீடித்த நிதிக் கட்டமைப்புக்கான விரிவான வாய்ப்பை மையப்படுத்தி விவாதங்கள் நடைபெற்றன. முதலீட்டுத் தாக்கம், கலப்பு நிதி உபகரணங்களின் பங்கு, நீடித்த வளர்ச்சிக்கு பசுமை நிதி உபகரணங்கள், சுற்றுச்சூழலுக்கு ஏற்ற நீடித்த நடவடிக்கைகளின் வகைபிரிப்பு தேவை, நிலைத்தன்மை தொடர்பான பெரு நிறுவனங்களின் அறிவிப்புகள் போன்ற புதுமையான, புதிய நிதியை ஏற்படுத்துவதற்கு உள்ள தடுப்புகளைக் களைதல் உள்ளிட்ட முக்கிய அம்சங்கள் இதில் அடங்கும். பருவநிலை மாற்றம், இதர சுற்றுச்சூழல் மற்றும் சமூகப் பிரச்சினைகள் ஏற்படுத்தும் அபாயங்களை சமாளிக்கும் வகையில் நிதித்துறையை தயார்படுத்துவது பற்றியும் இதில் விவாதிக்கப்பட்டது.
இந்திய அரசின் பல்வேறு அமைச்சகங்கள், துறைகளின் பிரதிநிதிகள், இந்திய நிதித்துறை ஒழுங்குமுறை, பன்னோக்கு வளர்ச்சி வங்கிகள், இருதரப்பு கூட்டாண்மை முகமைகள், சங்கங்கள், சிவில் சொசைட்டி அமைப்புகள், கல்வித் துறைப் பிரதிநிதிகள் என சுமார் 220 பேர் இந்த ஆலோசனையில் கலந்து கொண்டனர்.
மதிப்புமிக்க நுண்ணறிவு, உறுதியான பரிந்துரைகளை கூட்டு ஒத்துழைப்பு வழங்குகிறது. இது, இந்தியாவுக்கான நீடித்த நிதி கட்டமைப்பு/ வழிமுறையை உருவாக்க உதவும்.
அறிவியல் மற்றும் தொழில்நுட்பத்துறை
பாதுகாப்பு மற்றும் கிராமப்புற வளர்ச்சித் துறைகளுக்கான 4ஜி/5ஜி தொலைத்தொடர்பு மற்றும் இணையதள சேவைகளுக்கான ஜிகாமெஷ் தயாரிப்பு மற்றும் வணிகமயமாக்குவதற்கு, பெங்களூருவைச் சேர்ந்த திருவாளர்கள் அஸ்ட்ரோம் டெக்னாலஜிஸ் நிறுவனத்திற்கு தொழில்நுட்ப மேம்பாட்டு வாரியம் ஆதரவு
பல்வேறு துறைகளின் ஒட்டுமொத்த வளர்ச்சியில், டிஜிட்டல் இணைப்பு முக்கிய இடம் வகிக்கிறது. டிஜிட்டல் இணைப்பு இல்லாமல், விரைவான வாழ்க்கை ஸ்தம்பித்துள்ளதாக தெரிகிறது. டிஜிட்டல் பொருளாதாரத்தில் இந்திய உலகளவில் முன்னிலை வகிக்கும் நிலையில், நாட்டின் அனைத்துப் பகுதிகளிலும், தடையற்ற இணையதள இணைப்பு வசதியை ஏற்படுத்துவது அவசியமாகிறது. மின்னணு-ஆளுகை, வெளிப்படைத்தன்மை, தொழில் தொடங்குவதை எளிதாக்குதல் போன்றவற்றிற்கு உதவுவதோடு மட்டுமின்றி, நாட்டு மக்களின், குறிப்பாக கிராமப்புற மக்களின் சமூக-பொருளாதார முன்னேற்றத்திற்கும் வழிவகுக்கிறது.
அந்த வகையில், இந்தியாவின் கிராமப்புறங்களிலும் தடையற்ற இணையதள இணைப்பை வழங்குவதற்காக, புதுமையான வயர்லஸ் சாதனமான ஜிகாமெஷ் சாதனைத்தை தயாரிக்க, பெண்களால் நடத்தப்படும் ஸ்டார்ட்அப் நிறுவனமான அஸ்ட்ரோம் டெக்னாலஜிஸ் நிறுவனத்திற்கு, மத்திய அறிவியல்-தொழில்நுட்பத்துறையின் தொழில்நுட்ப மேம்பாட்டு வாரியம் ஆதரவளித்துள்ளது.
இணையதள இணைப்பை விரிவுபடுத்துவதற்காக, கிராமங்களுக்கு அருகிலுள்ள அடுக்குமாடி குடியிருப்புகளில் சிறிய அளவிலான மற்றும் குறைந்த செலவிலான ஆண்டெனாக்களை நிறுவும் புதுமையான முயற்சிக்காக, இந்த ஒத்துழைப்பு வழங்கப்படுகிறது.
பிரதமரின் 90-வது மனதின் குரல் நிகழ்ச்சியின் மூலம் பிரபலமடைந்த திருவாளர்கள் அஸ்ட்ரோம் டெக்னாலஜிஸ் நிறுவனத்தின் நிறுவனர் திருமதி.நேஹா சதக், அறிவியல் தொழில்நுட்ப அமைச்சகத்தின் தொழில்நுட்ப மேம்பாட்டு வாரியத்தின் ஒத்துழைப்பைப் பெறவுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1844160
நித்தி ஆயோக்
இந்தியாவின் புவிசார் எரிசக்தி வரைபடத்தை நிதி ஆயோக் வெளியிட்டது
இந்தியாவின் புவிசார் எரிசக்தி வரைபடத்தை டாக்டர் ராஜீவ் குமார் , டாக்டர் வி கே சரஸ்வத்  மற்றும் திரு அமிதாப் காந்த்  2021 அக்டோபர் 18 அன்று வெளியிட்டனர். இஸ்ரோ தலைவர் மற்றும் விண்வெளி துறை செயலாளர் டாக்டர் கே சிவன் வெளியீட்டு நிகழ்வில் கலந்து கொண்டார்.
இந்திய அரசாங்கத்தின் எரிசக்தி அமைச்சகத்தின் ஆதரவுடன் விரிவான புவியியல் தகவல் அமைப்பு எரிசக்தி வரைபடத்தை இந்திய விண்வெளி ஆராய்ச்சி அமைப்புடன் இணைந்து நிதி ஆயோக் உருவாக்கியுள்ளது. நாட்டின் அனைத்து எரிசக்தி வளங்களின் முழுமையான விவரங்களை இது வழங்குகிறது,
மின் நிலையங்கள், எண்ணெய் மற்றும் எரிவாயு கிணறுகள், பெட்ரோலிய சுத்திகரிப்பு நிலையங்கள், நிலக்கரி வயல்கள் மற்றும் நிலக்கரி தொகுதிகள், புதுப்பிக்கத்தக்க எரிசக்தி மின் நிலையங்கள் மற்றும் உள்ளிட்ட 27 கருப்பொருள் அடுக்குகளை இது கொண்டுள்ளது.
நிகழ்ச்சியில் பேசிய டாக்டர் ராஜீவ் குமார், இந்தியாவின் எரிசக்தி துறையின் நிகழ்நேர மற்றும் ஒருங்கிணைந்த திட்டமிடலுக்கு இந்த நடவடிக்கை பயனுள்ளதாக இருக்கும் என்று கூறினார். புவிசார் அடிப்படையிலான எரிசக்தி சொத்துக்களின் மேப்பிங் சம்பந்தப்பட்ட அனைத்து பங்குதாரர்களுக்கும் சாதகமானதும் மற்றும் கொள்கை உருவாக்கும் செயல்முறையை துரிதப்படுத்த உதவுவதுமாக இருக்கும். இது ஒரு சிறந்த ஆராய்ச்சிக் கருவியாக திகழும் என்று அவர் கூறினார்.
https://vedas.sac.gov.in/energymap எனும் முகவரியில் இதை அணுககலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleseDetail.aspx?PRID=1764738
----
(Visitor Counter : 239
ரெயில்வே அமைச்சகம்
தென் மாநிலங்களுக்கு ரயில்கள் மூலம் விநியோகிக்கப்பட்ட ஆக்ஸிஜன் 10,000 மெட்ரிக் டன்களை கடந்தது : தமிழகத்துக்கு 2,711 மெட்ரிக் டன் ஆக்ஸிஜன் விநியோகம்
இந்திய ரயில்வே இதுவரை, பல மாநிலங்களுக்கு 1463-க்கும் மேற்பட்ட டேங்கர்களில், 24,840 மெட்ரிக் டன் திரவ மருத்துவ ஆக்ஸிஜனை, விநியோகித்துள்ளது.
இதுவரை 359 ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்துள்ளன. தற்போது 30 டேங்கர்களில் 587 மெட்ரிக் டன் ஆக்ஸிஜனுடன் 6 ரயில்கள் சென்று கொண்டிருக்கின்றன.
தென்மாநிலங்களுக்கு ரயில்கள் மூலம் விநியோகிக்கப்பட்ட ஆக்ஸிஜன் அளவு 10,000 மெட்ரிக் டன்களை கடந்தது.
தென் மாநிலங்களில் ஆந்திரப் பிரதேசம், தமிழ்நாடு மற்றும் கர்நாடகா ஆகிய மாநிலங்கள் தலா 2,500 மெட்ரிக் டன்னுக்கும் மேற்பட்ட ஆக்ஸிஜன்களை பெற்றுள்ளன.
இதுவரை மகாராஷ்டிராவுக்கு 614, உத்தரப் பிரதேசத்துக்கு 3,797, மத்தியப் பிரதேசத்துக்கு 656, தில்லிக்கு 5,826, ஹரியானாவுக்கு 2,135, ராஜஸ்தானுக்கு 98, கர்நாடகாவுக்கு 2,870, உத்தரகாண்ட்டுக்கு 320, தமிழகத்துக்கு 2,711, ஆந்திரப்பிரதேசத்துக்கு 2,528, பஞ்சாப்புக்கு 225, கேரளாவுக்கு 513, தெலங்கானாவுக்கு 2,184, ஜார்கண்ட்டுக்கு 38, அசாமுக்கு 320 மெட்ரிக் டன் மருத்துவ ஆக்ஸிஜன், ஆக்ஸிஜன்கள் எக்ஸ்பிரஸ் ரயில்கள் மூலம் விநியோகிக்கப்பட்டுள்ளன.
இன்னும் பல ஆக்ஸிஜன் எக்ஸ்பிரஸ் ரயில்கள் இன்று இரவு புறப்படும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724375
----
(Visitor Counter : 142
புவி அறிவியல் அமைச்சகம்
நிலச்சரிவுகள் குறித்து முன்கூட்டியே எச்சரிக்கும் அமைப்பு தமிழ்நாட்டில் சோதனை செய்யப்படுகிறது
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய புவி அறிவியல்  மற்றும் அறிவியல் மற்றும் தொழில்நுட்பம்  இணை அமைச்சர் டாக்டர் ஜிதேந்திர சிங் கீழ்காணும் தகவல்களை அளித்தார்.
நிலச்சரிவுகள் குறித்து முன்கூட்டியே எச்சரிக்கும் முறை ஒன்றை பிரிட்டிஷ் புவிவியல் ஆய்வு அமைப்புடன் இணைந்து இந்திய சுரங்கங்கள் அமைச்சகத்தின் புவியியல் ஆய்வு அமைப்பு உருவாக்கியுள்ளது.
இது தற்போது இந்தியாவில் இரண்டு பகுதிகளில்  சோதனை செய்யப்பட்டு மதிப்பீடு செய்யப்பட்டு வருகிறது.
நாட்டில் பனிப்பாறை தொடர்பான பேரிடர்களுக்கான எச்சரிக்கை அமைப்பை புவியியல் ஆய்வு அமைப்பு இதுவரை உருவாக்கவில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777174
சிறுபான்மையினர் நலன் அமைச்சகம்
அன்றாட வாழ்வில் அவசியம் தூய்மை: சிறுபான்மைத் துறை அமைச்சர் திரு. முக்தர் அப்பாஸ் நக்வி
புறத் தூய்மையைப்போல் அகத் தூய்மையையும் நாம் கடைப்பிடிக்க வேண்டும் மனத்தில் நேர்மறைச் சிந்தனைகளை வைத்திருக்க வேண்டும் என்று மத்திய சிறுபான்மையின நலத் துறை அமைச்சர் திரு. முக்தர் அப்பாஸ் நக்வி வலியுறுத்தினார்.
தில்லியில் மவுலானா ஆசாத் கல்வி அறக்கட்டளை இன்று நடத்திய தூய்மையே சேவை  என்ற நிகழ்ச்சியில் பேசிய அவர், இந்தத் தூய்மை இயக்கத்தை நமக்குள்ளேயே தொடங்க வேண்டும், அதைத் தொடர்ந்து கடைப்பிடிக்கவும் வேண்டும் என்று கேட்டுக் கொண்டார். தூய்மை இயக்கப் பணியில் பயிற்சி பெறுவோர் கடைப்பிடிக்கும் கட்டுப்பாடு, ஆர்வம் ஆகியவற்றை அவர் பெரிதும் பாராட்டினார்.
“பிரதமர் திரு. நரேந்திர மோடியின் தூய்மை இயக்கம் நிறைவேறுவதற்கு மக்கள் துணை புரிய வேண்டும்” என்று வேண்டுகோள் விடுத்தார்.
இந்த நிகழ்ச்சியை ஒட்டி ஏற்பாடு செய்யப்பட்ட தொண்டு பணிகளில் திரு. நக்வியும் திரைப்பட நடிகர் அன்னு கபூர், பாடகர்கள் சபரி சகோதரர்கள் உள்ளிட்ட பிரபலங்களும் பங்கேற்றனர். தொண்டு நிகழ்ச்சியில் முக்கியப் பிரமுகர்கள் ஏராளமானோர் பங்கேற்றனர்.
நிகழ்ச்சியை ஒட்டி, மவுலானா அபுல் கலாம் ஆசாத் அறக்கட்டளை வளாகத்தில் மரக் கன்றுகளையும் அமைச்சர் நக்வி நட்டார்.
பெட்ரோலியம் மற்றம் இயற்கை எரிவாயு அமைச்சகம்
என்ஆர்எல் ஆதரவுடனான புதிய தொழில் ஆஸ்திரேலிய நிறுவனத்தால் பெறப்பட்டுள்ளது
அசாம் மாநிலம் குவகாத்தியில் உள்ள ஒன்டிராக்கர் டெக்னாலஜீஸ் பிரைவேட் லிமிடெட் ஆதரவிலான நுமாலிகட் சுத்திகரிப்பு நிலையத்தை  ஆஸ்திரேலியாவின் கெட் இட் ஃபாஸ்ட் நிறுவனம் வாங்கியுள்ளது.
பொருள் போக்குவரத்திற்கும் தொலைதூரம் சென்று விநியோகம் செய்வதற்கும், உலகத்தரத்திலான தொழில்துறை தொழில் நுட்பத்தை ஒன்டிராக்கர் நிறுவனம் வழங்குகிறது. வடகிழக்கு இந்தியாவில் புதிய தொழில் தொடங்குவதற்கு இணக்கமான சூழ்நிலையை உருவாக்கவும், இந்த பகுதியின் உள்ளூர் தொழில்களை ஊக்கப்படுத்தவும் என்ஆர்எல்-ன் ஆலோசனைகள் கோரப்பட்டுள்ளது. என்ஆர்எல் மூலம் கிடைக்கும் ஆதரவு உலகளவில் ஒன்டிராக்கர் வணிக வாய்ப்புகளை வெற்றி்கரமாகக் கண்டறிய முடியும். மேலும் கெட் இட் ஃபாஸ்ட் இந்த நிறுவனத்தை பெறுவதற்கும், பங்களிப்பு செய்யும்.
இவ்வாறு பெறுவதன் மூலம் ஒன்டிராக்கரின் தளத்தில் அதிகமாக முதலீடு செய்ய கெட் இட் ஃபாஸ்ட் அனுமதிக்கப் படுவதுடன் உலகளாவிய சந்தைகளுக்குத் தயாராக உலகத்தரத்திலான பொருட்களை உற்பத்தி செய்யவும் வாய்ப்பாக இருக்கும்.
எரிசக்தி அமைச்சகம்
தேசிய நீர் மின் கழகமான என்ஹெச்பிசி, இதுவரை இல்லாத அளவாக இந்த நிதி ஆண்டின் முதல் காலாண்டில் வரிக்குப் பிந்தைய அதிக லாபத்தைப் பதிவு செய்துள்ளது
இந்தியாவின் முன்னணி பொதுத் துறை நீர்மின் நிறுவனமான என்ஹெச்பிசி லிமிடெட், 2023-24 நிதியாண்டின் முதல் காலாண்டில் இதுவரை இல்லாத அளவாக, வரிக்கு பிந்தைய லாபமாக ரூ.1,053 கோடியை ஈட்டியுள்ளது. முந்தைய காலாண்டில் வரிக்குப் பிந்தைய லாபம் ரூ.1,050 ஆக இருந்தது.
என்ஹெச்பிசியின் வாரியக் கூட்டம் 2023 ஆகஸ்ட் 11 அன்று நடைபெற்றது. இக்கூட்டத்தில் இந்த நிதியாண்டின் முதல் காலாண்டு முடிவுகளுக்கு ஒப்புதல் அளிக்கப்பட்டது.
என்ஹெச்பிசி-யின் மொத்த நிறுவப்பட்ட திறன் அதன் 25 மின் நிலையங்கள் மூலம் 7097.2 மெகாவாட் ஆகும்.
பாதுகாப்பு அமைச்சகம்
அதிவேக ஏவுகணை தயாரிப்புக்கான ராக்கெட் என்ஜினை வெற்றிகரமாக பரிசோதித்தது ராணுவ ஆராய்ச்சி மற்றும் மேற்பாட்டு நிறுவனம்
அதிவேக ஏவுகணை தயாரிப்புக்காக ஸ்கிராம்ஜெட் தொழில்நுட்பத்தைப் பயன்படுத்தி உருவாக்கப்பட்ட ராக்கெட் என்ஜின், ஒடிசாவில் உள்ள வீலர் தீவில் அமைக்கப்பட்டுள்ள டாக்டர் ஏபிஜே அப்துல்கலாம் ஏவுதளத்தில் இன்று காலை 11.03 மணிக்கு வெற்றிகரமாக பரிசோதனை செய்யப்பட்டது
ஒலியின் வேகத்தை விட 6 மடங்கு வேகத்தில் செல்லும் அதிவேக ஏவுகணைகளைத் தயாரிக்கும் முயற்சியில் ராணுவ ஆராய்ச்சி மற்றும் மேம்பாட்டு மையம் ஈடுபட்டுள்ளது. இந்த ஏவுகணைகளில் பொருத்தக்கூடிய ராக்கெட் மோட்டர்கள் தற்போது பரிசோதனை செய்யப்பட்டு வருகின்றன. இந்த ராக்கெட்டில் ஸ்கிராம்ஜெட் இன்ஜின் பொருத்தப்பட்டுள்ளது. இதில் எரிபொருளுடன், காற்றை உள்வாங்கி செயல்படும் தொழில்நுட்பம் பயன்படுத்தப்படுகிறது. ஸ்கிராம்ஜெட் இன்ஜின் பொருத்தப்பட்ட அதிவேக ராக்கெட்  இன்று விண்ணில் ஏவி பரிசோதிக்கப்பட்டது. ஏவுதளத்தில் இருந்து புறப்பட்ட ராக்கெட், விண்ணில் 30 கி.மீ தூரம் சென்றது. ஸ்கிராம் ஜெட் இன்ஜின் வெற்றிகரமாக செயல்பட்டு, திட்டமிடப்பட்ட பாதையில், வினாடிக்கு 2 கி.மீ வேகத்தில், இந்த ராக்கெட் சென்றது.
ராக்கெட் செல்லும் பாதை ரேடார்கள், எலக்ட்ரோ-ஆப்டிக்கல் கருவிகள் மற்றும் தொலை தூர கண்காணிப்பு மையம் மூலம் கண்காணிக்கப்பட்டது. இவற்றை கண்காணிக்க வங்க கடலில், கப்பல் ஒன்றும் அனுப்பப்பட்டிருந்தது.
அதிவேக ஏவுகணை தயாரிப்புக்கு பயன்படும் இந்த ராக்கெட்டின் அனைத்து உள்நாட்டு தொழில்நுட்பங்களும் வெற்றிகரமாக செயல்பட்டது உறுதி செய்யப்பட்டது.
இதற்காக டிஆர்டிஓ அமைப்பை பாதுகாப்புத்துறை அமைச்சர் திரு. ராஜ்நாத் சிங் பாராட்டினார். இந்த முக்கிய சாதனை , பிரதமரின் தற்சார்பு இந்தியா தொலை நோக்கை உணரவைப்பதாகவும் திரு.ராஜ்நாத் சிங் கூறியுள்ளார். இந்த ராக்கெட் இன்ஜின் தயாரிப்பில் ஈடுபட்ட விஞ்ஞானிகளுடன் பேசிய அமைச்சர் திரு.ராஜ்நாத் சிங், அவர்களுக்கு பாராட்டு தெரிவித்தார். அவர்களை நினைத்து நாடு பெருமைப்படுவதாகவும் அவர் குறிப்பிட்டார்.
அதிவேக ராக்கெட் திட்டத்தில் பணியாற்றிய அனைத்து விஞ்ஞானிகள், ஆராய்ச்சியாளர்கள் மற்றும் பணியாளர்களுக்கு டிஆர்டிஓ தலைவர் திரு சதீஷ் ரெட்டி பாராட்டு தெரிவித்தார். இந்த வெற்றிகர பரிசோதனை மூலம், அதிவேக ராக்கெட் என்ஜின் தயாரிக்கும் நாடுகளின் பட்டியலில் இந்தியாவும் நுழைந்துள்ளது. இந்த ராக்கெட் என்ஜின், நவீன அதிவே ஏவுகணை தயாரிப்பில் முக்கிய பங்கு வகிக்கும் என்பது குறிப்பிடத்தக்கது.
மின்னணு மற்றும் தகவல் தொழில்நுட்பம்
"ஆதார் ஹேக்கத்தான் 2021"-ஐ அக்டோபர் 28 முதல் 31 வரை உடாய் நடத்துகிறது
இந்தியாவின் 75-வது சுதந்திர தினத்தை விடுதலையின் அம்ரித் மகோத்சவமாக கொண்டாட பிரதமர் திரு நரேந்திர மோடி அறைகூவல் விடுத்துள்ளார். தொழில்நுட்பத் துறையில் புதுமைகளைக் கொண்டாடும் மற்றும் சேவை விநியோகத்தை அடுத்த நிலைக்கு உயர்த்தும் ஆண்டு இது.
தான் வழங்கும் பல்வேறு சேவைகள் மற்றும் குடியிருப்பு அனுபவங்களை மேலும் மேம்படுத்தும் புதுப்பிக்கப்பட்ட நோக்கத்துடன் அடுத்த தசாப்தத்தை நோக்கி உடாய்  முன்னேறிக் கொண்டிருப்பதால், இந்த ஆண்டும் ஆதாருக்கு முக்கியமானதாகிறது.
இந்த முக்கியமான நிகழ்வைக் கொண்டாடும் வகையில், "ஆதார் ஹேக்கத்தான் 2021" என்ற தலைப்பில் இளம் கண்டுபிடிப்பாளர்களை இலக்காகக் கொண்ட போட்டி ஒன்றை உடாய் நடத்துகிறது. பல்வேறு பொறியியல் கல்லூரிகளில் பயின்று வரும் இவர்கள், உண்மையான உலகத்திற்குள் நுழைய ஆர்வமாக உள்ளனர். 2021 அக்டோபர் 28 அன்று நள்ளிரவு 12 மணியளவில் தொடங்கி 2021 அக்டோபர் 31 அன்று இரவு 11 மணி வரை ஹேக்கத்தான் நிகழ்வு தொடர்ந்து நடைபெறும்.
ஆதார் ஹேக்கத்தான் 2021 இரண்டு தலைப்புகளை மையமாகக் கொண்டது. "பதிவு மற்றும் புதுப்பித்தலை" மையமாகக் கொண்டு முதல் கருப் பொருள் அமைந்துள்ளது, முகவரியைப் புதுப்பிக்கும் போது குடியிருப்பாளர்கள் எதிர்கொள்ளும் சில நிஜ வாழ்க்கையின் சவால்களை இது உள்ளடக்கியதாக இருக்கும்.
ஹேக்கத்தானின் இரண்டாவது கருப்பொருள் உடாய் வழங்கும் "அடையாளம் மற்றும் அங்கீகாரம்" தீர்வை மையமாகக் கொண்டுள்ளது. இந்த கருப்பொருளின் கீழ், ஆதார் எண் அல்லது அந்த தனிநபரின் இதர தனிப்பட்ட தகவலையும் பகிராமல் அடையாளத்தை நிரூபிக்க புதுமையான தீர்வுகளை உடாய் கோருகிறது. மேலும், உடாயின் புதிதாக தொடங்கப்பட்ட அங்கீகார முறையான - முக அடையாள அங்கீகார வசதியை சார்ந்த புதுமையான பயன்பாடுகளை இது தேடுகிறது. குடிமக்களின் தேவைகளைப் பூர்த்தி செய்ய தற்போதுள்ள மற்றும் புதிய ஏபிஐ-களில் சிலவற்றை பிரபலப்படுத்துவதே இதன் நோக்கமாகும்.
புதுமையான தொழில்நுட்ப தீர்வுகள் மூலம் இந்த சவால்களை தீர்க்க, அனைத்து பொறியியல் கல்லூரிகளின் மாணவர்களையும் சென்றடைய உடாய் விரும்புகிறது. வெற்றியாளர்களுக்கு ரொக்க பரிசு மற்றும் பிற கவர்ச்சிகர நன்மைகள் கிடைக்கும்.
இளைஞர்கள் குழுக்களாக இதில் பங்கேற்க ஊக்குவிக்கப்படுகிறார்கள். நிகழ்ச்சி மற்றும் ஆன்லைன் பதிவு படிவத்தின் விவரங்கள் https://hackathon.uidai.gov.in/ இல் கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1764717
------
(Visitor Counter : 237